Cuneiform Tablet KTH 16a
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PÚZUR-a-šùr DU₁₀-ṣí-lá-a-šùr ú i-ku-pì-a-šùr qí-bi-ma um-ma šu-IŠTAR-ma šu-ma sà-ba-sí-a a-dí qá-tí-šu ša É kà-ri-im ù ni-pì-il₅-tí-šu ša en-um-a-šùr a-na ṣé-er ša ki-ma šu-a-tí a-na ṭup-pí-im ša kà-ri-im lá-qá-im a-mì-ša-am i-ša-pá-ra-am ṭup-pá-am ša kà-ri-im a-na lá-qá-im ki-il₅-a mì-ma qá-tí-šu ša É kà-ri-im a-na-ku áš-am šu-ma a-wa-sú a-ma-kam i-ša-kà-an té-er-tí ù té-er-tù-šu a-mì-ša-am li-li-kam-ma ša ki-ma šu-a-tí ú i-a-tí a-ma-kam li-tù-ú-ma a-li URUDU i-bu-ru URUDU šu-ut li-ir-dí 9 {TÚG}ku-ta-ni ù 3 ma-na AN.NA-ki wa-bar-tum ša ša-lá-tù-ar iṣ-ba-at um-ma šu-nu-ma da-me-e ša a-ḫi-kà ni-ik-šu-ud mì-ma da-me-e lá ik-šu-du a-ma-kam IŠTAR-pá-li-il₅ lu-ša-i-lu ki-ma da-me-e ša a-ḫi-a mì-ma lá ik-šu-du-ni-ma AN.NA ù TÚG.ḪI.A a-na ra-mì-ni-šu-nu it-bu-lu-ni a-ma-kam kà-ra-am mu-ùḫ-ra-ma AN.NA-ki ú TÚG.ḪI.A lu-ta-e-ru-nim